  Майя Бывальцева 5-тӥ гудырикошконэ Можгаысь Сюга шур дурын («Свет» профилакторий палан) удмуртъёслэн «Выль» праздниксы ортчоз. Со сярысь ивортэ Удмуртиысь Калыкъёслэн эшъяськон юртсылэн пресс-службаез. Шулдыръяськон интыын Выльгурт кылдытозы, отын кӧня ке урамъёс луозы: Йӧл урам, Нянь урам, Чечы урам, Емышо урам, Сӥль урам, Чорыг урам. Котькудаз сиён-юонъёсынвузкарон-адӟытон ортчоз. Со сяна, дышетонъёс, шудонъёс радъяськозы. Ужалозы кӧня ке площадкаос: «Выль крезьгур» — кырӟан инты «Быгылес сяртчыос» — спорт шудонъёсын инты «Кӧжыпогъёс» — нылпиослы площадка, семьяослэн вожвылъяськон-фестивальзы «Азвесь сюрло» — 10 арлэсь кема ӵошен улэм кузпалъёс понна вожвылъяськон «Быдэ вуон» — пиос, но нылъёс понна интерактивной шудон-вожвылъяськон «Паймымон емышъёс» — выль емышъёсты возьматон-вожвылъяськон «Бакча сульдэр» — бакча сульдэръёсты возьматон-вожвылъяськон Шулдыръяськон тодмо удмурт артистъёслэн кырӟамзы улсын эктонъёсын йылпумъяськоз. Праздниклэн радлыкез: 9.00 — 10.00 — делегациосты пусъён 9.00 — 16.00 — интерактивной адӟытон («Ӟеч кидыслэн тысез, но ӟеч») 9.00 — 16.00 -сиён-юонъёсын вузкарон («Ужам уж ассэ возьматэ») 10.00 — 14.00 — выль емышъёсты адӟытон («Паймымон емышъёс») 10.00 — 16.00 — мушкасьёслы мастер-класс («Чечы сиёд — чиньыдэ нюлод») 10.00 — нимлыко куноосты пумитан 10.30 — 11.00 — премиез сӥё-дано сётон («Данъян») 11.00 — 16.00 — шулдыръяськон концерт («Калыкын — шулдыр, дорын — кӧттыр») 11.00 — 13.00 — нылпиослы программа («Кӧжыпогъёс») 11.00 — 13.00 — егитъёс понна вожвылъяськонъёс («Егит емыш») 13.00 — вӧсям ӝукез сиён 13.00 — 14.00 — шудонъёс («Быгылес сяртчыос») 13.00 — 15.00 — семьяос понна вожвылъяськон но шулдыръяськон («Азвесь сюрло»). Тегъёс: Лулчеберет Можга Удмуртия удмуртъёс праздникъёс  